**NÁRODNÁ RADA SLOVENSKEJ REPUBLIKY**

 **VII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD-1493/2016

**175a**

### S p o l o č n á s p r á v a

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 757/2004 Z. z. o súdoch a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 175) v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ústavnoprávny výbor Národnej rady Slovenskej republiky ako gestorský výbor k vládnemu n[ávrhu zákona, ktorým sa mení a dopĺňa **zákon č. 757/2004 Z. z. o súdoch**a o zmene a doplnení niektorých zákonov v znení neskorších predpisov a o zmene
a doplnení niektorých zákonov (tlač 175)](http://lrv.rokovania.sk/287752015-/)podáva Národnej rade Slovenskej republiky podľa § 79 ods. 1 zákona o  rokovacom poriadku Národnej rady Slovenskej republiky spoločnú správu výborov Národnej rady Slovenskej republiky.

I.

Národná rada Slovenskej republiky uznesením č. 167 zo 7. septembra 2016 pridelila vládny n[ávrh [zákona, ktorým sa mení a dopĺňa **zákon č. 757/2004 Z. z. o súdoch**a o zmene a doplnení niektorých zákonov v znení neskorších predpisov a o zmene
a doplnení niektorých zákonov (tlač 175)](http://lrv.rokovania.sk/287752015-/)](http://lrv.rokovania.sk/287752015-/) na  prerokovanie týmto výborom:

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre financie a rozpočet,

Výboru Národnej rady Slovenskej republiky pre sociálne veci.

Určila zároveň Ústavnoprávny výbor Národnej rady Slovenskej republiky ako gestorský výbor a lehoty na prerokovanie predmetného návrhu zákona v druhom čítaní vo výboroch.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona o rokovacom poriadku Národnej rady Slovenskej republiky).

III.

Vládny návrh [zákona, ktorým sa mení a dopĺňa **zákon č. 757/2004 Z. z. o súdoch**a o zmene a doplnení niektorých zákonov v znení neskorších predpisov a o zmene
a doplnení niektorých zákonov (tlač 175)](http://lrv.rokovania.sk/287752015-/) prerokovali výbory a odporúčali ho **schváliť:**

Ústavnoprávny výbor Národnej rady Slovenskej republiky uznesením č. 70 zo 4. októbra 2016,

Výbor Národnej rady Slovenskej republiky pre financie a rozpočet uznesením č. 57 zo 4. októbra 2016 a

Výbor Národnej rady Slovenskej republiky pre sociálne veci uznesením č. 19 zo 6. októbra 2016.

IV.

 Z uznesení výborov Národnej rady Slovenskej republiky uvedených v III. bode tejto spoločnej správy vyplývajú tieto pozmeňujúce a doplňujúce návrhy:

1. V čl. I druhom bode v § 24a ods.3 sa slová na konci odseku 3 „vo vzťahu k najvyššiemu súdu“ vkladajú za slová „Kancelária najvyššieho súdu“.

Odporúčame spresniť normatívny text tak, aby bolo jednoznačné, že ide výkon činností vo vzťahu k najvyššiemu súdu.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre sociálne veci**

**Gestorský výbor odporúča schváliť.**

2. V čl. I druhom bode v 24a ods. 6 sa odkazy „8b“ a“8c“ prečíslujú na „7a“ a „7b“. Navrhovaná zmena sa premietne aj v citácii poznámok pod čiarou k odkazom 8b a 8c.

Ide o legislatívno-technickú úpravu v súlade s bodom 34 legislatívno-technických pokynov.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre sociálne veci**

**Gestorský výbor odporúča schváliť.**

3. V čl. I druhom bode v § 24a ods. 7 sa slová „zamestnancov kancelárie najvyššieho súdu“ nahrádzajú slovami „zamestnancov pri výkone práce vo verejnom záujme“.

Ide o spresnenie a doplnenie normatívneho textu v nadväznosti na úpravu v § 24a ods. 6.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre sociálne veci**

**Gestorský výbor odporúča schváliť.**

4. V čl. I bode 4 v § 35 ods. 1 sa za slovami „kancelárie najvyššieho súdu“ vkladá čiarka a slová „ak tento zákon neustanovuje inak“.

 V čl. I ôsmom bode sa v navrhovanom znení ustanovenia § 74 ods. 4 predsedovi najvyššieho súdu ponecháva kompetencia v oblasti správy súdu, a to zabezpečovanie riadenia osobného úradu. Z uvedeného dôvodu je potrebné pripustiť výnimku z pravidla v § 35 ods. 1.

**Ústavnoprávny výbor NR SR**

**Gestorský výbor odporúča schváliť.**

5. V čl. I sa za bod 12 vkladá nový bod 13, ktorý znie:

„13. Za § 82k sa vkladá § 82l, ktorý vrátane nadpisu znie:

 „§ 82l

Osobitné ustanovenia o elektronickom výkone verejnej moci na súdoch

(1) Prihlásenie sa do elektronickej schránky42g) bez potvrdenia elektronickej doručenky počas úložnej lehoty pri doručovaní elektronického úradného dokumentu, ktorý sa doručuje do vlastných rúk a u ktorého je vylúčené náhradné doručenie sa považuje za bezdôvodné odopretie prijatia doručovaného elektronického úradného dokumentu; elektronický úradný dokument sa v takom prípade považuje za doručený dňom nasledujúcim po uplynutí úložnej lehoty.

(2) Ak je podľa predpisov o konaní pred súdmi potrebné doručovať podanie účastníka konania alebo strany v konaní, ustanovenia osobitného predpisu42g) o zaručenej konverzii sa nepoužijú a vyhotovia sa rovnopisy týchto podaní v elektronickej alebo listinnej podobe.“.

Poznámka pod čiarou k odkazu 42g znie:

„42g) Zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov.“.

Ostávajúce body sa primerane prečíslujú.

Vzhľadom na požiadavky na výkon verejnej moci v elektronickej podobe vyplývajúce zo zákona o e-Governmente sa navrhuje pre potreby súdov vyriešiť plošne (rozumej bez nutnosti novelizovať každý jeden procesný predpis) dve otázky – odopretie prijatia podania pri elektronickom doručovaní a distribúciu elektronických podaní stranám v konaní a účastníkom konania (vylúčenie nutnosti vykonávať zaručenú konverziu).

**Ústavnoprávny výbor NR SR**

**Gestorský výbor odporúča schváliť.**

6. V čl. V sa vypúšťa bod 3.

 Ostávajúce body sa primerane prečíslujú.

 Navrhovaný novelizačný bod sa javí ako nadbytočný s ohľadom na navrhované znenie uvedené v čl. I druhom bode v § 24a ods. 4 poslednej vete a ods. 5, z ktorých jednoznačne vyplýva atribút podriadenosti.

**Ústavnoprávny výbor NR SR**

**Gestorský výbor odporúča schváliť.**

7. V čl. V štvrtý bod znie:

„4. V § 12 ods. 1 sa slová „piateho bodu“ nahrádzajú slovami „šiesteho bodu“.“.

Ide o spresnenie normatívneho textu v súlade s platnou právnou úpravou.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre sociálne veci**

**Gestorský výbor odporúča schváliť.**

8. V čl. V piatom bode v § 12 ods. 5 sa vypúšťajú slová „v príslušnom tvare“.

Ide o vypustenie navrhovaného textu z dôvodu nadbytočnosti.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre sociálne veci**

**Gestorský výbor odporúča schváliť.**

 Gestorský výbor **odporúča hlasovať spoločne** o uvedených pozmeňujúcich a doplňujúcich návrhoch **(body 1 až 8),** s návrhom **schváliť.**

V.

 Gestorský výbor na základe stanovísk výborov k vládnemu návrhu[zákona, ktorým sa mení a dopĺňa **zákon č. 757/2004 Z. z. o súdoch a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 175)**](http://lrv.rokovania.sk/287752015-/) odporúča Národnej rade Slovenskej republiky predmetný vládny návrh zákona **schváliť** v znení pozmeňujúcich a doplňujúcich návrhov uvedených v tejto spoločnej správe.

**Spoločná správa** výborov Národnej rady Slovenskej republiky o prerokovaní vládneho n[ávrhu [zákona, ktorým sa mení a dopĺňa **zákon č. 757/2004 Z. z. o súdoch** a o zmene a doplnení niektorých zákonov v znení neskorších predpisov a o zmene a doplnení niektorých zákonov v druhom čítaní (tlač 175a)](http://lrv.rokovania.sk/287752015-/)](http://lrv.rokovania.sk/287752015-/) bola schválená uznesením Ústavnoprávneho výboru Národnej rady Slovenskej republiky č. 82 z 11. októbra 2016.

Týmto uznesením výbor zároveň poveril spoločného spravodajcu **Martina Nemkyho,** aby na schôdzi Národnej rady Slovenskej republiky informoval o výsledku rokovania výborov a pri rokovaní o návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

 Róbert Madej

 predseda Ústavnoprávneho výboru

 Národnej rady Slovenskej republiky

Bratislava 11. októbra 2016